

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404368, fakss 65421941

e-pasts info@daugavpils.lv www.daugavpils.lv

2021.gada 14.janvārī **Saistošie noteikumi Nr.1**

 (prot. Nr.1 , 1.§)

 APSTIPRINĀTI

 ar Daugavpils pilsētas domes

 2021.gada 14.janvāra

 lēmumu Nr.1

**Grozījumi Daugavpils pilsētas domes 2017.gada 8.jūnija saistošajos noteikumos Nr.21 “Daugavpils pilsētas pašvaldības sociālie pakalpojumi”**

*Izdoti saskaņā ar likuma "*[*Par pašvaldībām*](http://likumi.lv/ta/id/57255-par-pasvaldibam)*"* [*43.panta*](http://likumi.lv/ta/id/57255-par-pasvaldibam#p43) *trešo daļu, Sociālo pakalpojumu un sociālās palīdzības likuma 3.panta otro un trešo daļu un Ministru kabineta 2003.gada 27.maija noteikumu Nr.275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldību budžeta” 6.punktu*

Izdarīt Daugavpils pilsētas domes 2017.gada 8.jūnija saistošajos noteikumos Nr.21 “Daugavpils pilsētas pašvaldības sociālie pakalpojumi” (Latvijas Vēstnesis 2017., Nr.122, Nr.189, 2018., Nr.74, 2020., Nr.196, 2021., Nr.8), šādus grozījumus:

1. aizstāt noteikumu tekstā vārdus “ģimene (persona)” (attiecīgā locījumā) ar vārdu “mājsaimniecība” (attiecīgā locījumā);
2. papildināt 3.punktu ar teikumu šādā redakcijā:

“Ja personai objektīvu apstākļu dēļ nav deklarētās dzīvesvietas, tiek izvērtēta iespēja personai sniegt psihosociālu palīdzību.”;

1. svītrot 10.punktā skaitli “6.14.”;
2. izdarīt 20.punktā šādus grozījumus:
	1. izteikt 20.1.apakšpunktu šādā redakcijā:

 “20.1. vientuļa pensijas vecuma persona un vientuļa persona ar invaliditāti, kurai vecuma vai funkcionālo traucējumu dēļ ir grūtības veikt ikdienas mājas darbus vai personisko aprūpi, ja tās ikmēneša ienākums nepārsniedz valstī noteikto minimālās mēneša darba algas apmēru, ieskaitot pabalstu personai ar invaliditāti, kurai nepieciešama īpaša kopšana;

4.2. izteikt 20.2.apakšpunktu šādā redakcijā:

“20.2. pensijas vecuma persona un persona ar invaliditāti, kurai vecuma vai funkcionālo traucējumu dēļ ir grūtības veikt ikdienas mājas darbus vai personisko aprūpi un kura dzīvo viena, vai vienā mājsaimniecībā ar šo personu dzīvojošās personas sava veselības stāvokļa dēļ nevar nodrošināt minētajām personām nepieciešamo aprūpi un šai mājsaimniecībai ir piešķirts trūcīgas mājsaimniecības statuss, vai apgādnieks ir persona ar pirmās grupas invaliditāti;”;

1. izteikt 42.punktu šādā redakcijā:

“42. Dienas aprūpes centrā uzņem pilngadīgas personas ar garīga rakstura traucējumiem, kurām ir noteikta invaliditāte.“;

1. papildināt 84.punkta ievaddaļu aiz vārda “atbalstu” ar vārdu “pilngadīgām”.

Domes priekšsēdētājs                                                     I.Prelatovs

### **Dokuments ir parakstīts ar drošu elektronisko parakstu un satur laika zīmogu**